మిరపకాయ్ (సినిమా)
ఎల్లో ఫ్లవర్స్ పతాకంపై పుప్పాల రమేశ్ నిర్మించిన సినిమా మిరపకాయ్. రవితేజ, రిచా గంగోపాధ్యాయ, దీక్షా సేథ్, ప్రకాష్ రాజ్, నాగేంద్ర బాబు ముఖ్య పాత్రలు పోషించిన ఈ సినిమాకి హరీష్ శంకర్ దర్శకత్వం వహించారు. ఎస్.ఎస్.థమన్ సంగీతాన్ని అందించారు. ఈ సినిమా జనవరి 13, 2011న విడుదలై ఘనవిజయం సాధించింది.
తాపీ చాణక్య
తాపీ చాణక్య ప్రముఖ చలనచిత్ర దర్శకుడు. ప్రముఖ తెలుగు రచయిత, తెలుగు భాషా పండితుడు,హేతువాది మరియు నాస్తికుడు అయిన తాపీ ధర్మారావు నాయుడు ఇతని తండ్రి. తల్లి అన్నపూర్ణమ్మ. ఇతడు 1925లో విజయనగరంలో జన్మించాడు. ఇతడు సినిమారంగంలో ప్రవేశించడానికి ముందు భారత సైన్యంలో రేడియో టెలిగ్రాఫిస్టుగా పనిచేశాడు. పల్లెటూరి పిల్ల చిత్రంలో బి.ఎ.సుబ్బారావు వద్ద సహాయకునిగా పనిచేశాడు. రోజులు మారాయి చిత్రానికి దర్శకత్వంతో పాటు కథను కూడా అందించాడు. తెలుగుతోపాటు హిందీ, తమిళ చిత్రాలకు దర్శకత్వం వహించాడు. ఇతడు తన 48వ యేట 1973, జూలై 14న మరణించాడు. ఇతనికి భార్య, కుమారుడు, కుమార్తె ఉన్నారు.